b'\n_START_ARTICLE_\nNa\xc5\xa1a mala klinika\n_START_SECTION_\nOpis\n_START_PARAGRAPH_\nZgodba se dogaja v povpre\xc4\x8dni slovenski kliniki, ki ima skupaj 12 uslu\xc5\xbebencev (6 jih igra \xc4\x8dez celo nadaljevanko), poslovno direktorico, ki se vedno trudi \xc4\x8dim ve\xc4\x8d privar\xc4\x8devati, stalnega pacienta Sre\xc4\x8dka Debevca, ki si izmi\xc5\xa1ljuje razne bolezni, samo zato, ker mu je v kliniki zelo prijetno in ima rad Sestro Franjo ter vratarja Vesa Lolo Ribarja, ki vedno s kme\xc4\x8dko logiko razre\xc5\xa1i vse te\xc5\xbeave. Na\xc5\xa1a mala klinika je kot vsaka klinika, ki ima prostore: vratarnico, sejno sobo, operacijski blok, \xc4\x8dakalnico, ambulanto in bolni\xc5\xa1ko sobo. V 5. sezoni poslovna direktorica odpre nov prostor; kantino, ki je odprta do konca predvajanja.\n_START_SECTION_\nGledanost\n_START_PARAGRAPH_\nNa\xc5\xa1a mala klinika je bila \xc5\xbee od za\xc4\x8detka snemanja izjemno gledana. Vsak ponedeljkov ve\xc4\x8der je namre\xc4\x8d veljala za najbolj gledano TV oddajo na slovenskih televizijah in hkrati tudi nasploh za eno najbolj gledanih TV oddaj pri nas. Najbolj gledane epizode si je ogledalo tudi do pol milijona ljudi; mlada, aktivna populacija (18-49 let) kar v 57\xc2\xa0% (19,) oziroma 5\xc2\xa0% rating. Zadnjo epizodo Na\xc5\xa1e male klinike - Vse je bil hec si je ogledalo kar 388.000 gledalcev, starej\xc5\xa1ih od 10 let (21,3\xc2\xa0% rating in 49\xc2\xa0% dele\xc5\xbe gledalcev). (Vir: AGB Nielsen Media Research, 10.12.2007) Prva epizoda - Japonski pacient je imela 19,6\xc2\xa0% rating in 50\xc2\xa0% dele\xc5\xbe gledalcev nad 10 let, pri gledalcih, starih 18-49 let 16,3\xc2\xa0% rating in 52\xc2\xa0% dele\xc5\xbe gledalcev.'